Diari Oficial de la Generalitat Valenciana


Sumari del DOGV 6094, del 03-09-2009 (2009/9797)

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Mitjà corresponent al títol de Tècnic en Cuina i Gastronomia.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/07/29/(15)/dof/vci/html**

### Dades del document

Número de DOGV
:   6094

Data del DOGV
:   03-09-2009

Secció del DOGV
:   I. DISPOSICIONS GENERALS

Número del document
:   2009/9797


Data del document
:   29-07-2009

Organisme emissor
:   Conselleria d'Educació

Tipus de document
:   Ordre

Descriptors 

:   * planificació educativa
    * legislació escolar
    * ensenyament professional
    * programa d'ensenyament
    * legislació

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Mitjà corresponent al títol de Tècnic en Cuina i Gastronomia. [2009/9797]  
La Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 53, establix que és de la competència plena de la Generalitat la regulació i administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposen l'article 27 de la Constitució i les lleis orgàniques que, segons l'apartat 1 del seu article 81, la despleguen.  
Una vegada aprovat i publicat en el Boletín Oficial del Estado el Reial Decret 1396/2007, de 29 d'octubre, pel qual s'establix el títol de Tècnic en Cuina i Gastronomia i es fixen les seues ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2000 hores, en virtut del que es disposa en l'article 10.1 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.2 i 39.6 de la Llei Orgànica 2/2006, de 3 de maig, d'Educació, i en el capítol II del Reial Decret 1538/2006, de 15 de desembre, pel qual s'establix l'ordenació de la formació professional del sistema educatiu i segons es fixa en l'article 10.2 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.3 i 39.4 de la Llei Orgànica 2/2006, de 3 de maig, d'Educació, i en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la formació professional del sistema educatiu, és procedent, tenint en compte els aspectes definits en la normativa anteriorment citada, establir el currículum complet d'estes noves ensenyances de Formació Professional inicial vinculades al títol mencionat en l'àmbit d'esta comunitat autònoma, ampliant i contextualitzant els continguts dels mòduls professionals, respectant el seu perfil professional.  
En la definició d'este currículum s'han tingut en compte les característiques educatives, així com les socioproductives i laborals de la Comunitat Valenciana a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de Tècnic en Prevenció de Riscos Laborals, Nivell Bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut de l'anteriorment exposat, i segons el que s'ha fixat en l'article 17.2 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu, vista la proposta de la Direcció General d'Avaluació, Innovació i Qualitat Educativa i de la Formació Professional de data 27 de juliol de 2009, amb un informe previ del Consell Valencià de la Formació Professional i de conformitat amb el Consell Juridic Consultiu de la Comunitat Valenciana, en exercici de les atribucions que em conferixen l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació,  
ORDENE  
Article 1. Objecte i àmbit d'aplicació  
1. La present orde es dicta a l'empara del que disposen els articles 27 i 53.1 i 2 de la Constitució Espanyola; en els articles 6.3 i 39.4 de la Llei Orgànica 2/2006, de 3 de maig, d'Educació; en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu; en el Reial Decret 2093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i en l'article 53 del vigent Estatut d'Autonomia de la Comunitat Valenciana i té com a objecte establir el currículum del cicle formatiu de Grau Mitjà vinculat al títol de Tècnic en Cuina i Gastronomia, tenint en compte les característiques socioproductives, laborals i educatives de la Comunitat Valenciana. A este efecte, la identificació del títol, el perfil professional que ve expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors, són els que es definixen en el títol de Tècnic en Cuina i Gastronomia determinat en el Reial Decret 1396/2007, de 29 d'octubre, pel qual s'establix el mencionat títol i les seues ensenyances mínimes.  
2. El que disposa esta orde serà aplicable en els centres docents que desenrotllen les ensenyances del cicle formatiu de Grau Mitjà de Cuina i Gastronomia ubicats en l'àmbit territorial de la Comunitat Valenciana.  
Article 2. Currículum  
1. La duració total del currículum d'este cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals són els que s'establixen en el Reial Decret 1396/2007, de 29 d'octubre.  
3. La relació dels mòduls professionals en què s'organitza el present currículum són:   
- 0045 Ofertes gastronòmiques  
- 0046 Preelaboració i conservació d'aliments  
- 0047 Tècniques culinàries  
- 0026 Processos bàsics de pastisseria i rebosteria  
- 0048 Productes culinaris  
- 0028 Postres en restauració  
- 0031 Seguretat i higiene en la manipulació d'aliments  
- 0049 Formació i orientació laboral  
- 0050 Empresa i iniciativa emprenedora  
- 0051 Formació en centres de treball  
4. Els objectius d'estos mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial Decret 1396/2007, de 29 d'octubre.  
5. Els continguts i la càrrega lectiva completa d'estos mòduls professionals s'establixen en l'annex I de la present orde.  
Article 3. Organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II de la present orde.  
Article 4. Mòdul professional de Formació en Centres de Treball   
El mòdul professional de Formació en Centres de Treball es realitzarà, amb caràcter general, en el tercer trimestre del segon curs.  
Article 5. Espais i equipament  
Els espais i equipament mínims que han de reunir els centres educatius per a permetre el desenrotllament de les ensenyances d'este cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els indicats en l'actualitat en l'annex II del Reial Decret 1396/2007, de 29 d'octubre, pel qual s'establix el títol de Tècnic en Cuina i Gastronomia.  
Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, màquines, etc. disposaran de la instal·lació necessària per al seu funcionament correcte i compliran les normes de seguretat i prevenció de riscos i totes les altres que siguen aplicables.  
b) La quantitat i les característiques hauran d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els referits espais.  
Article 6. Professorat  
Els aspectes referents al professorat amb atribució docent en els mòduls professionals del cicle formatiu de Cuina i Gastronomia enumerats en el punt 3 de l'article 2 de la present orde segons el que preveu la normativa estatal de caràcter bàsic, són els establits actualment en el Reial Decret 1396/2007, de 29 d'octubre.  
Les especialitats i, si és el cas, les titulacions del professorat amb atribució docent en els mòduls professionals d'Anglés Tècnic inclosos en l'article 7 són les que es determinen en l'annex III de la present Orde.  
Article 7. Docència en anglés  
A fi que l'alumnat conega la llengua anglesa, en els vessants oral i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'este cicle formatiu incorpora la llengua anglesa de manera integrada en dos mòduls professionals entre els que componen la totalitat del cicle formatiu.  
1. Estos mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana.  
- A fi de garantir que l'ensenyança bilingüe s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos.   
- Els mòduls susceptibles de ser impartits en llengua anglesa són els relacionats amb les unitats de competència incloses en el títol.  
- Com a conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva, en dos hores setmanals per al mòdul que s'impartisca en el primer curs i dos hores per al que es desenrotlle durant el segon curs. A més, el professorat que impartisca els dits mòduls professionals tindrà assignades en el seu horari individual tres hores setmanals de les complementàries al servici del centre per a la seua preparació.   
2. Si no es complixen les condicions anteriorment indicades, amb caràcter excepcional i de forma transitòria, els centres autoritzats per a impartir el cicle formatiu en el marc general del seu projecte educatiu concretaran i desenrotllaran el currículum del cicle formatiu incloent un mòdul d'anglés tècnic en cada curs acadèmic, la llengua vehicular del qual serà l'anglés, amb una càrrega horària de dos hores setmanals en el primer curs i dos hores setmanals en el segon curs. El currículum d'estos mòduls d'anglés tècnic es concreta en l'annex IV.  
Article 8. Autonomia dels centres   
Els centres educatius disposaran de la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu i segons les característiques del seu entorn productiu, els centres autoritzats per a impartir el cicle formatiu concretaran i desenrotllaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
La Conselleria d'Educació afavorirà l'elaboració de projectes d'innovació, així com de models de programació docent i de materials didàctics, que faciliten al professorat el desenrotllament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la Conselleria d'Educació, sense que, en cap cas, s'imposen aportacions a l'alumnat ni exigències per a esta.  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de Tècnic en Cuina i Gastronomia s'ajustaran al que s'establix en la Llei Orgànica 2/2006, de 3 de maig, d'Educació, i en les normes de desplegament i, en tot cas, hauran de complir els requisits que s'establixen en l'article 52 del Reial Decret 1538/2006, de 15 de desembre, a més del que establix el Reial Decret 1396/2007, de 29 d'octubre, i normes que el desenrotllen.  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde, caldrà ajustar-se a les normes que expressament dicte la Conselleria d'Educació.  
Article 11. Adaptació als distints tipus i destinataris de l'oferta educativa  
La Conselleria d'Educació podrà realitzar ofertes formatives, d'este cicle formatiu, adaptades a les necessitats específiques de col·lectius desfavorits o amb risc d'exclusió social i adequar les ensenyances d'este a les característiques dels distints tipus d'oferta educativa a fi d'adaptar-se a les característiques dels destinataris.  
DISPOSICIÓ ADDICIONAL  
Primera. Calendari d'implantació   
La implantació del currículum objecte de regulació de la present orde tindrà lloc en el curs escolar 2009-2010, per a les ensenyances corresponents al curs primer, i en el curs 2010-2011, per a les del segon curs. Simultàneament, en els mateixos anys acadèmics, deixaran d'impartir-se les corresponents al primer i segon cursos de les ensenyances establides per a l'obtenció del títol de Tècnic en Cuina, emparat per la Llei Orgànica 1/1990, de 3 d'octubre, d'Ordenació General del Sistema Educatiu.  
Segona. Autorització de centres docents  
Tots els centres de titularitat pública o privada ubicats en l'àmbit territorial de la Comunitat Valenciana que, en la data d'entrada en vigor d'esta orde, tinguen autoritzades ensenyances conduents a l'obtenció del títol de Tècnic en Cuina emparat per la LOGSE, queden autoritzats per a impartir les ensenyances conduents a l'obtenció del títol de Tècnic en Cuina i Gastronomia emparat per la LOE.  
Disposició addicional tercera. Requisits del professorat de centres privats o públics de titularitat diferent de l'administració educativa  
El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'esta orde, no tinga els requisits acadèmics exigits en l'article 6 de la present orde podrà impartir els corresponents mòduls professionals que conformen el present currículum si es troba en algun dels supòsits següents:  
a) Professorat que haja impartit docència en els centres especificats en la disposició addicional segona, sempre que disposara per a això dels requisits acadèmics requerits, durant un període de dos cursos acadèmics complets, o si no dotze mesos en períodes continus o discontinus, dins dels quatre cursos anteriors a l'entrada en vigor de la present Orde, en el mateix mòdul professional del títol de Tècnic en Cuina emparat per la LOGSE que siga objecte de la convalidació establida en l'annex IV del Reial Decret 1396/2007, de 29 d'octubre. L'acreditació docent corresponent podrà sol·licitar-se durant un any a l'entrada en vigor de la present orde.  
b) Professorat que dispose d'una titulació acadèmica universitària i de la formació pedagògica i didàctica requerida, i a més acredite una experiència laboral d'almenys tres anys en el sector vinculat a la família professional, realitzant activitats productives o docents en empreses relacionades implícitament amb els resultats d'aprenentatge del mòdul professional.  
El procediment a seguir per a obtindre l'acreditació docent establida en esta disposició addicional serà el següent:  
El professorat que considere reunir els requisits necessaris, ho sol·licitarà a la corresponent Direcció Territorial d'Educació, adjuntant la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a) i/o b) d'esta disposició addicional.  
El/la director/a territorial, amb un informe previ del seu Servici d'Inspecció Educativa, elevarà proposta de resolució a la Direcció General d'Avaluació, Innovació, Qualitat Educativa i de la Formació Professional que dictarà una resolució individualitzada respecte d'això. Contra la resolució, la persona interessada podrà presentar recurs d'alçada, en el termini d'un mes des de la notificació, davant de la Secretaria Autonòmica d'Educació, punt que haurà de constar en la mencionada resolució. Estes resolucions quedaran inscrites en un registre creat a este efecte.  
DISPOSICIÓ TRANSITÒRIA  
Procés de transició i drets de l'alumnat que estiga cursant el cicle formatiu establit per a l'obtenció del títol de Tècnic en Cuina emparat per la Llei Orgànica 1/1990, de 3 d'octubre, d'Ordenació General del Sistema Educatiu  
1. L'alumnat que, al finalitzar el curs escolar 2008-2009, complisca les condicions requerides per a cursar les ensenyances del segon curs del títol de Tècnic en Cuina emparat per la Llei Orgànica 1/1990, de 3 d'octubre, d'Ordenació General del Sistema Educatiu, i que no haja superat algun dels mòduls professionals del primer curs del corresponent títol, comptarà amb dos convocatòries en cada un dels dos anys successius per a poder superar els mencionats mòduls professionals.  
Transcorregut este període, en el curs escolar 2011-2012, se li aplicaran les convalidacions, per als mòduls superats, establides en l'article 14.1 del Reial Decret 1396/2007, de 29 d'octubre, pel qual s'establix el títol de Tècnic en Cuina i Gastronomia, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
2. A l'alumnat que, al finalitzar el curs escolar 2008-2009, no complisca les condicions requerides per a cursar les ensenyances del segon curs del títol de Tècnic en Cuina emparat per la Llei Orgànica 1/1990, de 3 d'octubre, d'Ordenació General del Sistema Educatiu, se li aplicaran les convalidacions establides en l'article 14.1 del Reial Decret 1396/2007, de 29 d'octubre, pel qual s'establix el títol de Tècnic en Cuina i Gastronomia, o norma bàsica que el substituïsca regulat per la Llei Orgànica 2/2006, de 3 de maig, d'Educació.  
3. L'alumnat que, al finalitzar el curs escolar 2009-2010, no complisca, per no haver superat algun dels mòduls professionals del segon curs, les condicions requerides per a obtindre el títol de Tècnic en Cuina emparat per la Llei Orgànica 1/1990, de 3 d'octubre, d'Ordenació General del Sistema Educatiu, comptarà amb dos convocatòries en cada un dels dos anys successius per a poder superar els dits mòduls professionals, a excepció del mòdul de Formació en Centres de Treball per al qual disposarà d'un curs escolar suplementari. A l'alumnat que, transcorregut el dit període, no haguera obtingut el corresponent títol, se li aplicaran les convalidacions, per als mòduls superats, establides en l'article 14.1 del Reial Decret 1396/2007, de 29 d'octubre, pel qual s'establix el títol de Tècnic en Cuina i Gastronomia, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
DISPOSICIONS FINALS  
Primera. Aplicació de l'Orde  
S'autoritza les direccions generals de la Conselleria d'Educació, en l'àmbit de les seues competències, a adoptar les mesures i dictar les instruccions necessàries per a l'aplicació del que disposa esta orde.  
Segona. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.   
València, 29 de juliol de 2009  
El conseller d'Educació,  
ALEJANDRO FONT DE MORA TURÓN  
ANNEX I  
Mòduls professionals  
Mòdul professional: Ofertes gastronòmiques  
Codi: 0045  
Duració: 88 hores  
Continguts:  
Organització de les empreses de restauració:  
- Classificació de les empreses de restauració.  
- Tipus d'establiments i fórmules de restauració.  
- Tendències actuals en restauració.  
- Relacions interdepartamentals. Circuits documentals.  
- Valoració de les aptituds i actituds dels membres de l'equip.  
Interpretació de les propietats dietètiques i nutricionals bàsiques dels aliments:  
- Composició dels aliments.  
- Funció i degradació de nutrients.  
- Necessitats nutricionals.  
- Dietes tipus.  
- Dieta mediterrània.  
- Caracterització de dietes per a persones amb necessitats alimentàries específiques.  
Determinació d'ofertes gastronòmiques:  
- Descripció, caracterització i classes d'ofertes.  
- Elements i variables de les ofertes.  
- Ofertes bàsiques: menús, cartes, bufet i altres.   
- Descripció i anàlisi.  
- Realització d'ofertes bàsiques i valoració de resultats.  
Càlcul dels costos globals de l'oferta:  
- Càlcul de cost d'ofertes gastronòmiques.  
- Preu de venda.  
- Components.  
- Mètodes de fixació del preu de venda.  
- Possibilitats d'estalvi energètic.  
Mòdul professional: Preelaboració i conservació d'aliments  
Codi: 0046  
Duració: 256 hores  
Continguts:  
Recepció de matèries primeres:  
- Matèries primeres.  
- Categories comercials i etiquetatges.  
- Presentacions comercials.  
- Selecció de proveïdors "ètics".  
- Descripció i característiques de l'economat i celler.  
- Recepció de gèneres.  
- Classificació i distribució de mercaderies en funció del seu emmagatzemament i consum.  
Arreplega i distribució de matèries primeres:  
- Documents de la producció relacionats amb el càlcul de necessitats.  
- Documents relacionats amb l'aprovisionament.  
- Processos d'aprovisionament intern i distribució de gèneres.  
- Gestió d'estocs.  
- Procediments de control.  
- Sistemes de valoració d'existències.  
Preparació de les màquines, bateria, estris i ferramentes:  
- Ubicació i distribució.  
- Procediments d'ús i manteniment.  
- Descripció i classificació de la bateria, estris i ferramentes de cuina.  
- Procediments d'ús, aplicacions i manteniment.  
Preelaboració de matèries primeres en cuina:  
- Neteja i preparacions prèvies al tall i/o racionat de gèneres de cuina.  
- Rendiment de les matèries primeres.  
- Fases, procediments i punts clau en la manipulació.  
- Tractaments específics per a certes matèries primeres, en especial les pròpies de la Comunitat Valenciana.  
- Procediments intermedis de conservació.  
- Procediments d'execució de talls bàsics a gèneres de cuina.  
- Procediments d'execució de talls específics a diversos gèneres de cuina.  
- Procediments d'obtenció de peces amb denominació pròpia.  
- Procediments intermedis de conservació.  
Regeneració de matèries primeres per mitjà de sistemes tradicionals i/o noves tecnologies.  
- Descripció i anàlisi de les tècniques de regeneració.  
- Procediments d'execució de tècniques.  
- Fases i punts clau durant el desenrotllament de les tècniques.  
Conservació de gèneres crus, semielaborats i elaborats:  
- Descripció i anàlisi de sistemes i mètodes d'envasament i conservació.  
- Equips associats a cada mètode.  
- Procediments d'execució de tècniques envasament i conservació.  
- Fases i punts clau durant el desenrotllament de les tècniques d'envasament i conservació.  
Mòdul professional: Tècniques culinàries  
Codi: 0047  
Duració: 256 hores  
Continguts:  
Execució de tècniques de cocció:  
- Tècniques de cocció. Descripció, anàlisi, classificació i aplicacions.  
- Procediments d'execució de les diferents tècniques. Fases i punts clau en l'execució de cada tècnica, control de resultats.  
- Anàlisi del consum energètic segons la tècnica aplicada. Optimització de recursos. Ús en cuina d'energies netes i renovables.  
Confecció d'elaboracions bàsiques de diverses aplicacions:  
- Elaboracions bàsiques de diverses aplicacions.  
- Procediments d'execució de les diferents elaboracions de fons, salses i lligams.  
- Qualitat de les elaboracions bàsiques i repercussió en el producte final.  
Preparació d'elaboracions culinàries elementals:  
- Documents relacionats amb la producció en cuina.  
- Escandall de gèneres i valoració d'elaboracions culinàries.  
- Diagrames d'organització i seqüenciació de les diverses fases en l'elaboració.  
- Aplicació de cada tècnica a matèries primeres de diferents característiques en la realització de les elaboracions elementals.  
- Utilització d'aplicacions informàtiques i de gestió.  
Elaboració de guarnicions i elements de decoració:  
- Guarnicions i decoracions, potenciant l'ús de les matèries primeres autòctones.  
- Guarnicions clàssiques.  
- Procediments d'execució de les diverses elaboracions de guarnicions i decoracions.  
- Fases i punts clau en les elaboracions i control de resultats.  
- Valoració de la qualitat del producte final.  
Realització d'acabats i presentacions:  
- Normes de decoració i presentació. Volum, color, salses, textura, simetria, etc.  
- Execució dels processos d'acabat i presentació.  
- Punts clau i control de resultats.  
Desenrotllament dels servicis en cuina:  
- El servici en cuina. Descripció, tipus i possibles variables organitzatives:  
- Servici a la carta.  
- Bufet.  
- Concertat.  
- Catering  
- Col·lectivitats  
- Servici d'habitacions  
- Tasques prèvies als servicis en cuina. Mise en place.  
- Documentació relacionada amb els servicis. Ús d'aplicacions informàtiques i de gestió.  
- Coordinació durant el servici en cuina, entre partides i interdepartamental.  
- Execució dels processos propis del servici.  
- Tasques de finalització del servici.  
- Protocols d'actuació davant de queixes i reclamacions. Compromís de temps i qualitat.  
Mòdul professional: Processos bàsics de pastisseria i rebosteria  
Codi: 0026  
Duració: 224 hores  
Continguts:  
Posada al punt d'equips i instal·lacions de pastisseria i rebosteria:  
- Maquinària, bateria, estris i ferramentes d'ús específic en pastisseria i rebosteria. Descripció, classificació, ubicació, distribució i procediments d'ús i manteniment.  
- Procediments de posada en marxa, regulació i parada dels equips: fonaments i característiques.  
- Manteniment de primer nivell d'equips i instal·lacions.  
- Eliminació de residus.  
Obtenció de masses i pastes de diverses aplicacions:  
- Organització i seqüenciació de fases per a l'obtenció de les diverses masses i pastes.  
- Preparació de llandes i motles.  
- Maneig del corró.  
- Maneig d'espàtula.  
- Treballs amb mànega pastissera.  
- Treballs amb cartutx.  
- Masses fullades: fonaments del procés de fullat. Tipus de pasta fullada: característiques i propietats. Principals elaboracions de masses fullades (milfulls, palmeres, vol au vents, canyes, cornets, ferradures i altres).  
- Masses batudes o esponjades: Procés d'elaboració. Influència dels distints paràmetres (temperatura dels ingredients, velocitat de batut, tamisat i incorporació de la farina i altres) sobre el producte final. Principals elaboracions amb masses batudes (magdalenes, sobaos, mantegades, bescuit de motle, bescuit de planxa, compacte, melindro, i altres).  
- Masses escaldades: fonament i procés d'elaboració de les masses escaldades. Influència dels distints ingredients i paràmetres del procés d'elaboració en la massa. Principals elaboracions (petisús, bunyols i xurros)  
- Masses ensucrades: Procés general d'elaboració de masses ensucrades. Principals elaboracions amb masses ensucrades: (llengües de gat, tulipes, pastes arrissades de mànega, pastes llises de mànega, pastes de tall, pasta brisa salada (quiche Lorraine) i dolç, pasta sablée, teules o altres).  
- Refrigeració de productes de pastisseria.  
Obtenció de xarops, cobertures, farciments i altres elaboracions:  
- Elaboració i conservació de cremes amb ou i cremes batudes.  
- Elaboració i conservació de farciments salats.  
- Elaboració i conservació de cobertes i de preparats a base de fruites.  
- Preparació i conservació de cobertures de xocolate.  
- Elaboració i conservació de xarops.  
- Obtenció i conservació de semifreds.  
Decoració de productes de forn i rebosteria.  
- Decoració de productes en pastisseria/rebosteria. Normes i combinacions bàsiques. Control i valoració de resultats.  
- Identificació de necessitats bàsiques de conservació segons el moment d'ús o consum i la naturalesa de l'elaboració.  
- Experimentació i avaluació de possibles combinacions.  
Elaboracions de rebosteria i pastisseria tradicionals de la Comunitat Valenciana.  
- Masses.  
- Pastes.  
- Cremes i farciments.  
- Decoració i presentació.  
Conservació i envasament de productes de pastisseria i rebosteria:  
- Identificació de necessitats bàsiques de conservació i envasament segons moment d'ús o consum i naturalesa de l'elaboració.  
- Alteracions i defectes.  
- Aplicació de normes de seguretat i higiene alimentària.  
Mòdul professional: Productes culinaris  
Codi: 0048  
Duració: 264 hores  
Continguts:  
Organització dels processos productius:  
- Àmbits de la producció culinària. Descripció i anàlisi.  
- Informació relacionada amb l'organització dels processos. Fitxes tècniques de producció, ordes de treball, etc. Utilització de mitjans informàtics.  
- Fases de la producció i el servici en cuina. Descripció i anàlisi.  
- Diagrames d'organització i seqüenciació de les diverses fases productives.  
Aplicació de tècniques culinàries avançades:  
- Noves tecnologies i tècniques culinàries avançades. Descripció, anàlisi i aplicacions.  
- Procediments d'execució de les diverses tècniques.  
- Fases i punts clau en l'aplicació de les tècniques. Control de resultats.  
Elaboració de productes culinaris:  
- Cuines territorials. Descripció i característiques generals fent especial menció de la cuina pròpia de la Comunitat Valenciana.  
- Diversitat de la cuina espanyola i internacional. Tradició, productes i elaboracions més significatives, destacant els productes i elaboracions pròpies de la Comunitat Valenciana.  
- Execució d'elaboracions més representatives. Fases, tècniques, procediments. Punts clau en la seua realització. Control i valoració de resultats.  
- Història i evolució de la cuina. Publicacions, persones i esdeveniments més rellevants del món culinari, especialment en l'àmbit de la Comunitat Valenciana.  
- Bibliografia tècnica.  
Elaboració de productes culinaris a partir d'un conjunt de matèries primeres:  
- Transformacions fisicoquímiques dels aliments. Descripció i característiques.  
- Qualitats organolèptiques de les matèries primeres. Valoracions significatives i combinacions bàsiques.  
- Experimentació i avaluació de possibles combinacions innovadores.  
- Realització de diferents tipus de receptes i de fitxes tècniques de producció.  
- Procediments d'execució dels productes culinaris.  
- Presentació i decoració de les elaboracions atenent els distints tipus de servici.  
- Fases, tècniques, punts clau, control i valoració de resultats.  
- La dieta mediterrània.  
Elaboració de plats per a persones amb necessitats alimentàries específiques:  
- Necessitats nutricionals en persones amb necessitats alimentàries específiques. Principals afeccions alimentàries: al·lèrgies i intoleràncies.  
- Dietes tipus. Descripció i caracterització.  
- Productes adequats a les necessitats alimentàries específiques.  
- Processos d'execució, presentació i decoració d'elaboracions culinàries per a dietes.  
Mòdul professional: Postres en restauració  
Codi: 0028  
Duració: 198 hores  
Continguts:  
Organització de les tasques per a les elaboracions de postres en restauració:  
- Postres en restauració. descripció, caracterització, classificacions, aplicacions i servici.  
- Documentació associada als processos productius de postres. Descripció i interpretació.  
- Fases i caracterització de la producció de postres i del servici d'estos en restauració.  
- Realització de diagrames per a l'organització i seqüenciació de les diverses fases productives.  
Elaboració de postres a base de fruites:  
- Postres a base de fruites. Descripció, anàlisi, tipus, característiques, aplicacions i conservació.  
- Procediments d'execució de postres a base de fruites:  
- Punts clau en els diferents procediments.  
- Control i valoració de resultats.  
- Elaboracions pròpies de la Comunitat Valenciana.  
- Aplicació de normes de seguretat i higiene alimentària, de prevenció de riscos laborals i de protecció ambiental.  
Elaboració de postres a base de lactis:  
- Postres a base de lactis. Descripció, anàlisi, característiques, aplicacions i conservació. Característiques generals.  
- Procediments d'execució de postres a base de lactis:  
- Punts clau en els diferents procediments.  
- Control i valoració de resultats.  
- Elaboracions pròpies de la Comunitat Valenciana.  
- Aplicació de normes de seguretat i higiene alimentària, de prevenció de riscos laborals i de protecció ambiental.  
Elaboració de postres fregits o de paella:  
- Postres fregits o de paella: descripció, anàlisi, tipus, característiques, aplicacions i conservació.  
- Procediments d'execució de postres fregits o de paella:  
- Descripció, anàlisi i característiques generals.  
- Punts clau en els diferents procediments.  
- Control i valoració de resultats.  
- Elaboracions pròpies de la Comunitat Valenciana.  
- Aplicació de normes de seguretat i higiene alimentària, de prevenció de riscos laborals i de protecció ambiental.  
Elaboració de gelats i sorbets:  
- Gelats i sorbets. Descripció, caracterització, tipus, classificacions, aplicacions i conservació.  
- Funcions de les matèries primeres que intervenen en els processos d'elaboració.  
- Formulacions.  
- Organització i seqüenciació de fases per a l'obtenció de gelats i sorbets.  
- Procediments d'execució per a l'obtenció de gelats i sorbets.  
- Punts clau en els diferents procediments.  
- Control i valoració de resultats.  
- Elaboracions pròpies de la Comunitat Valenciana.  
- Aplicació de normes de seguretat i higiene alimentària, de prevenció de riscos laborals i de protecció ambiental.  
Elaboració de semifreds:  
- Semifreds. Descripció, tipus, aplicacions i conservació.  
- Funcions de les matèries primeres que intervenen en els processos d'elaboració.  
- Organització i seqüenciació de fases per a l'obtenció de semifreds.  
- Procediments d'execució per a l'obtenció de semifreds.  
- Punts clau en els diferents procediments.  
- Control i valoració de resultats.  
- Aplicació de normes de seguretat i higiene alimentària, de prevenció de riscos laborals i de protecció ambiental.  
Presentació de postres a partir d'elaboracions de pastisseria i rebosteria:  
- Decoració i presentació de postres. Normes i combinacions bàsiques.  
- Experimentació i avaluació de possibles combinacions.  
- Procediments d'execució de les decoracions i acabats de productes:  
- Emplatats.  
- En carro.  
- En bufet.  
- A la vista del client.  
- Aplicació de normes de seguretat i higiene alimentària, de prevenció de riscos laborals i de protecció ambiental.  
Mòdul professional: Seguretat i higiene en la manipulació d'aliments  
Codi: 0031  
Duració: 64 hores  
Continguts:  
Alteracions i transformacions dels productes alimentaris:  
- Agents causants, mecanismes de transmissió i infestació.  
- Transformacions i alteracions que originen.  
- Riscos per a la salut.  
- Mètodes de conservació d'aliments.  
Normes i mesures sobre la higiene en la indústria alimentària:  
- Normativa aplicable al sector.  
- El pla d'higiene.  
Higiene d'equips, instal·lacions i manipuladors:  
- Conceptes i nivells d'higiene en locals d'elaboració d'aliments.  
- Processos i productes de neteja i desinfecció.  
- Processos i productes de desratització i desinsectació.  
- Bones pràctiques higièniques (BPH).  
- Perills sanitaris associats a pràctiques inadequades.  
Bones pràctiques de manipulació d'aliments:  
- Normativa general de manipulació d'aliments.  
- Alteració i contaminació dels aliments a causa de pràctiques de manipulació inadequades.  
- Perills sanitaris associats a pràctiques de manipulació inadequades.  
Aplicació de sistemes d'autocontrol:  
- Mesures de control relacionades amb els perills sanitaris en la manipulació dels aliments.  
- Passos previs als set principis del sistema d'autocontrol APPCC.  
- Els set principis del sistema d'autocontrol APPCC.  
- Traçabilitat.  
Utilització eficient de recursos:  
- Impacte ambiental provocat per l'ús.  
- Concepte de les tres R: reducció, reutilització i reciclatge.  
- Metodologies per a la reducció del consum dels recursos.  
Gestió de residus:  
- Legislació ambiental.  
- Descripció dels residus generats i els seus efectes ambientals.  
- Tècniques de recollida, classificació i eliminació o abocament de residus.  
- Tractament d'aigües residuals.  
- Paràmetres de control ambiental en els processos de producció d'aliments.  
Mòdul professional: Formació i orientació laboral   
Codi: 0049  
Duració: 96 hores  
Continguts:  
Busca activa d'ocupació:  
- Anàlisi dels interessos, aptituds i motivacions personals per a la carrera professional  
- Valoració de la importància de la formació permanent per a la trajectòria laboral i professional del Tècnic en Cuina i Gastronomia.  
- Identificació d'itineraris formatius relacionats amb el Tècnic en Cuina i Gastronomia.  
- Definició i anàlisi del sector professional del Tècnic en Cuina i Gastronomia.  
- Planificació de la pròpia carrera: establiment d'objectius a mitjà i llarg termini.  
- Procés de busca d'ocupació en xicotetes, mitjanes i grans empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca de treball: fonts d'informació i reclutament. Tècniques per a la selecció i organització de la informació.  
- Carta de presentació. Currículum. Tests psicotècnics. Entrevista de treball.   
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
Gestió del conflicte i equips de treball:  
- Valoració dels avantatges i inconvenients del treball en equip per a l'eficàcia de l'organització enfront del treball individual.  
- Concepte d'equip de treball.  
- Tipus d'equips en el sector professional del Tècnic en Cuina i Gastronomia segons les funcions que desenrotllen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes.  
- Causes del conflicte en el món laboral.  
- Mètodes per a la resolució o supressió del conflicte: negociació, mediació, conciliació i arbitratge.  
Contracte de treball:  
- El Dret del Treball. Fonts del Dret del Ttreball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials.  
- Noves formes de regulació del treball.  
- Intervenció dels organismes públics en les relacions laborals.  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.  
- Temps de treball: jornada, descans, vacacions, permisos, hores extraordinàries, festius, horaris...  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI, FOGASA, rebut de salaris.  
- Modificació, suspensió i extinció del contracte de treball. Rebut de liquidació.  
- Representació dels treballadors: representants unitaris i sindicals.  
- Negociació col·lectiva.  
- Anàlisi del conveni col·lectiu aplicable al seu àmbit professional.  
- Conflictes col·lectius de treball.  
- Noves formes d'organització del treball: subcontractació, teletreball...  
- Beneficis per als treballadors en les noves organitzacions: flexibilitat, beneficis socials-  
- Plans d'igualtat.  
Seguretat Social, ocupació i desocupació:  
- El sistema de Seguretat Social com a principi bàsic de solidaritat social.  
- Estructura del sistema de Seguretat Social: nivells de protecció; règims especials i general.  
- Determinació de les principals obligacions dels empresaris i els treballadors en matèria de Seguretat Social: afiliació, altes, baixes i cotització.  
- L'acció protectora de la Seguretat Social: prestacions contributives i no contributives.  
- Concepte i situacions protegibles en la protecció per desocupació: prestació de desocupació, subsidi, renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
- El risc professional.  
- El dany laboral: AT, EP, altres patologies.  
- Tècniques de prevenció.  
- Anàlisi de factors de risc.  
- Avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en la indústria de la cuina.  
- Determinació dels possibles danys a la salut del treballador que poden derivar-se de les situacions de risc detectades.  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i Salut, INSHT, Inspecció de Treball, INVASSAT-  
- Gestió de la prevenció a l'empresa.  
- Planificació de la prevenció a l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en un centre de producció corresponent a la seua activitat professional.  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
Mòdul professional: Empresa i iniciativa emprenedora  
Codi: 0050  
Duració: 66 hores   
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en l'activitat de la cuina i la gastronomia (materials, tecnologia, organització de la producció, etc.).  
- Beneficis socials de la cultura emprenedora.  
- El caràcter emprenedor. Factors clau dels emprenedors: iniciativa, creativitat i formació.  
- L'actuació dels emprenedors com a empleats d'una xicoteta i mitjana empresa del sector de la cuina i la restauració.  
- L'actuació dels emprenedors com a empresaris d'una xicoteta i mitjana empresa en el sector de la cuina i la restauració.  
- El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit de la cuina i la restauració.  
- Bones pràctiques de cultura emprenedora en l'activitat de la cuina i la restauració.  
L'empresa i el seu entorn:  
- L'empresa com a sistema.  
- Funcions bàsiques de l'empresa.  
- Distintes formes d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- L'entorn específic de l'empresa: clients, proveïdors i competència.  
- Anàlisi de l'entorn general d'una xicoteta i mitjana empresa del sector de la cuina i la restauració.  
- Anàlisi de l'entorn específic d'una xicoteta i mitjana empresa del sector de la cuina i la restauració.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una xicoteta i mitjana empresa del sector de la cuina i la restauració amb el seu entorn.  
- Relacions d'una xicoteta i mitjana empresa del sector de la cuina i la restauració amb el conjunt de la societat.  
- Contribució d'una xicoteta i mitjana empresa del sector de la cuina i la restauració al desenrotllament sostenible.  
- Cultura de l'empresa i imatge corporativa.  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses del sector de la cuina i la restauració.  
Creació i posada en marxa d'una empresa:  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externs existents per a posar en marxa una xicoteta i mitjana empresa. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses del sector de la cuina i la restauració.  
- Viabilitat econòmica i viabilitat financera d'una xicoteta i mitjana empresa del sector de la cuina i la restauració.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent.  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa relacionada amb la cuina i la restauració.  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
Mòdul professional: Formació en centres de treball   
Codi: 0051   
Duració: 380 hores  
Continguts:  
Identificació de l'estructura i organització empresarial:  
- Estructura i organització empresarial del sector de la cuina.  
- Activitat de l'empresa i la seua ubicació en el sector de la cuina.  
- Organigrama de l'empresa. Relació funcional entre departaments  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
- Sistema de seguretat establit en el centre de treball.  
Aplicació d'hàbits ètics i laborals:  
- Actituds personals: empatia, puntualitat  
- Actituds professionals: orde, neteja, responsabilitat i seguretat.  
- Actituds davant de la prevenció de riscos laborals i ambientals.  
- Jerarquia en l'empresa. Comunicació amb l'equip de treball.  
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes, instruccions de treball, procediments normalitzats de treball i altres, de l'empresa.  
Recepció, emmagatzemament i conservació de gèneres crus, semielaborats i elaborats:  
- Documentació associada als processos de recepció.  
- Equips i instruments de control de gèneres.  
- Operacions de control de recepció.  
ANNEX II  
Seqüenciació i distribució horària dels Mòduls professionals  
- El magatzem. Tipus i espais.  
- Criteris de magatzematge.   
- Procediments d'envasament i conservació en magatzem.  
- Prevenció de riscos i protecció ambiental de les fases de magatzematge.  
Execució d'operacions de preelaboració:  
- Documentació associada a les operacions de preelaboració.  
- Preparació de bateria, maquinària i ferramentes.   
- Disposició de la maquinària i ferramentes en els espais de treball.  
- Neteja i preparacions prèvies de les matèries primeres. Tècniques i equips necessaris.  
- Procediments i tècniques de regeneració de matèries primeres.  
- Preparació, neteja, talls i obtenció de peces.  
- Procediments intermedis de conservació.  
- Normes de seguretat i salut laboral relacionades amb la manipulació i conservació d'aliments.  
Realització d'elaboracions i productes culinaris:  
- Identificació de procediments específics de l'empresa per a l'obtenció d'elaboracions culinàries elementals i productes culinaris.  
- Fases prèvies i maneres d'actuar previs al desenrotllament de les tècniques.  
- Necessitats de gèneres, equips i estris.  
- Verificació de la disponibilitat d'equips i estris.  
- Execució de tècniques d'elaboracions i productes culinaris.  
- Execució de terminacions, decoracions i presentació de productes.  
- Procediments intermedis de conservació.  
- Neteja i organització del lloc de treball durant l'execució.  
- Normativa higienicosanitària i de protecció ambiental aplicable.  
Compliment de la normativa de seguretat i higiene i de protecció ambiental:  
- Normes higienicosanitàries.  
- Comportaments susceptibles de produir contaminació.  
- Vestimenta de treball. Neteja.  
- Bones pràctiques de manipulació d'aliments.  
- Mitjans de protecció per als accidents més habituals en la manipulació d'aliments.  
- Sistemes de gestió de residus i protecció ambiental en la manipulació d'aliments i àrees relacionades.  
- Energia i eficiència energètica en la restauració.  
ANNEX III  
Professorat  
A. Atribució docent  
  
B. Titulacions requerides per a centres docents de titularitat privada o d'altres administracions diferents de l'educativa  
  
ANEXO II  
Secuenciación y distribución horaria de los módulos profesionales  
  
ANEXO III  
Profesorado  
A. Atribución docente  
  
B. Titulaciones requeridas para centros docentes de titularidad privada o de otras administraciones distintas de la educativaANNEX IV  
Mòdul professional: Anglés Tècnic I-M  
Codi: CV0001  
Duració: 64 hores  
Resultats d'aprenentatge i criteris d'avaluació  
1. Reconeix la informació professional i quotidiana continguda en discursos orals emesos en llengua estàndard, analitzant el contingut global del missatge i relacionant-lo amb els recursos lingüístics corresponents.  
Criteris d'avaluació:  
a) S'ha situat el missatge en el seu context.  
b) S'ha identificat la idea principal del missatge.  
c) S'ha reconegut la finalitat del missatge directe, telefònic o per un altre mitjà auditiu.  
d) S'ha extret la informació específica en missatges relacionats amb els aspectes quotidians de la vida professional i quotidiana.  
e) S'han seqüenciat els elements constituents del missatge.  
f) S'han identificat les idees principals d'un discurs sobre temes coneguts, transmesos pels mitjans de comunicació i emesos en llengua estàndard, i s'han articulat amb claredat.  
g) S'han reconegut les instruccions orals i s'han seguit les indicacions.  
h) S'ha pres consciència de la importància de comprendre globalment un missatge, sense entendre'n tots i cada un dels elements.  
2. Interpreta la informació professional continguda en textos escrits senzills, i analitza de manera comprensiva els seus continguts.  
Criteris d'avaluació:  
a) S'han seleccionat els materials de consulta i els diccionaris tècnics.  
b) S'han llegit de manera comprensiva textos clars en llengua estàndard.  
c) S'ha interpretat el contingut global del missatge.  
d) S'ha relacionat el text amb l'àmbit del sector a què es referix.  
e) S'ha identificat la terminologia utilitzada.  
f) S'han realitzat traduccions de textos en llengua estàndard utilitzant material de suport en cas necessari.  
g) S'ha interpretat el missatge rebut a través de suports telemàtics: correu electrònic, fax, entre d'altres.  
3. Emet missatges orals clars estructurats, participant com a agent actiu en conversacions professionals.  
Criteris d'avaluació:  
a) S'han identificat els registres utilitzats per a l'emissió del missatge.  
b) S'ha comunicat utilitzant fórmules, nexes d'unió i estratègies d'interacció.  
c) S'han utilitzat normes de protocol en presentacions.  
d) S'han descrit fets breus i imprevistos relacionats amb la seua professió.  
e) S'ha utilitzat correctament la terminologia de la professió.  
f) S'han expressat sentiments, idees o opinions.  
g) S'han enumerat les activitats de la tasca professional.  
h) S'ha descrit i seqüenciat un procés de treball de la seua competència.  
i) S'ha justificat, o no, l'acceptació de les propostes realitzades.  
j) S'ha argumentat l'elecció d'una determinada opció o d'un procediment de treball triat.  
k) S'ha sol·licitat la reformulació del discurs o la part d'este quan s'ha considerat necessari.  
4. Elabora textos senzills en llengua estàndard, respectant les regles gramaticals.  
Criteris d'avaluació:  
a) S'han redactat textos breus relacionats amb aspectes quotidians i/o professionals.  
b) S'ha organitzat la informació de manera coherent i cohesionada.  
c) S'han realitzat resums de textos relacionats amb el seu entorn professional.  
d) S'ha omplit documentació específica del seu camp professional.  
e) S'han resumit les idees principals d'informacions donades, utilitzant els propis recursos lingüístics.  
f) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, descrivint les relacions típiques característiques del país de la llengua estrangera.  
Criteris d'avaluació:  
a) S'han descrit els protocols i les normes de relació social propis del país tenint en compte els costums i usos de la comunitat on es parla la llengua anglesa.  
b) S'han identificat els valors i les creences propis de la comunitat on es parla la llengua anglesa.  
c) S'han identificat els aspectes socioprofessionals propis del sector, en qualsevol tipus de text.  
d) S'han aplicat els protocols i les normes de relació social propis del país de la llengua anglesa.  
Continguts  
Comprensió de missatges orals:  
- Missatges professionals del sector i quotidians.  
- Missatges directes (en persona, per videoconferència...), telefònics i gravats.  
- Coneixent la terminologia específica del sector.  
- Sabent extraure la idea principal i idees secundàries.  
- Sent conscients dels distints recursos gramaticals i lingüístics perquè la comunicació siga possible.  
Interpretació de missatges escrits:  
- Comprensió de missatges, de textos, d'articles bàsics professionals i quotidians.  
- Suports telemàtics: fax, correu electrònic, burofax.  
- Terminologia específica del sector.  
- Idea principal i idees secundàries.  
- Recursos gramaticals: temps verbals, preposicions, adverbis, locucions preposicionals i adverbials, ús de la veu passiva, oracions de relatiu, estil indirecte, i d'altres.  
- Relacions temporals: anterioritat, posterioritat i simultaneïtat.  
Producció de missatges orals:  
- Registres utilitzats en l'emissió de missatges orals.  
- Terminologia específica del sector.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Suport, demostració d'enteniment, petició d'aclariment, i d'altres.  
- Entonació com a recurs de cohesió del text oral.  
Emissió de textos escrits:  
- Elaboració de textos professionals senzills del sector i quotidians.  
- Adequació del text al context comunicatiu.  
- Registre.  
- Selecció lèxica, selecció d'estructures sintàctiques, selecció de contingut rellevant.  
- Ús dels signes de puntuació.  
- Coherència en el desenrotllament del text.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
Orientacions pedagògiques  
Este mòdul conté la formació necessària per a l'exercici d'activitats relacionades amb les funcions d'atenció al client, informació i assessorament, desenrotllament i seguiment de normes de protocol i compliment de processos i protocols de qualitat; tot això en anglés, incloent-hi aspectes com ara:  
- L'ús i l'aplicació de les diverses tècniques de comunicació per a informar i assessorar el client durant els processos de servici.  
- El desenrotllament i la formalització de processos i protocols de qualitat associats a les activitats del servici.  
Les activitats professionals associades a estes funcions, s'apliquen en els processos corresponents a la qualificació professional.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança-aprenentatge, que permeten assolir els objectius del mòdul, versaran sobre:  
- La descripció, l'anàlisi i l'aplicació dels processos de comunicació i les tècniques d'imatge personal utilitzant l'anglés.  
- Els processos de qualitat en l'empresa, l'avaluació i la identificació i formalització de documents associats a la prestació de servicis en anglés.  
- La identificació, l'anàlisi i els procediments d'actuació davant de queixes o reclamacions dels clients en anglés.  
Mòdul professional: Anglés Tècnic II-M  
Codi: CV 0002  
Duració: 44 hores  
Resultats d'aprenentatge i criteris d'avaluació  
1. Produïx missatges orals senzills en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i despedida, amb el protocol i les pautes de cortesia associades.  
b) S'han utilitzat missatges proposats en la gestió de cites amb fluïdesa.  
c) S'han transmés missatges relatius a la justificació de retards, absències, o qualsevol altra eventualitat.  
d) S'han empleat, amb suficient fluïdesa, les expressions habituals per al requeriment de la identificació dels interlocutors.  
e) S'han identificat missatges senzills relacionats amb el sector.  
2. Manté conversacions en llengua anglesa, senzilles i rutinàries del sector, interpretant la informació de partida.  
Criteris d'avaluació:  
a) S'ha utilitzat un vocabulari tècnic bàsic adequat al context de la situació.  
b) S'han utilitzat els missatges adequats de salutacions, presentació, identificació i d'altres, amb les pautes de cortesia associades dins del context de la conversació.  
c) S'han atés consultes directes telefònicament amb clients i proveïdors suposats.  
d) S'han identificat la informació facilitada i els requeriments realitzats per l'interlocutor.  
e) S'han formulat les preguntes necessàries per a afavorir i confirmar la recepció correcta del missatge.  
f) S'han proporcionat les respostes correctes als requeriments i les instruccions rebuts.  
g) S'han realitzat les anotacions oportunes en anglés, en cas de ser necessari.  
h) S'han utilitzat les fórmules comunicatives bàsiques més usuals utilitzades en el sector.  
i) S'han comprés els punts principals de la informació sense dificultat.  
3. Ompli documents rutinaris de caràcter tècnic en anglés, reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari bàsic d'ús general en la documentació pròpia del sector.  
b) S'han identificat les característiques bàsiques i les dades clau del document.  
c) S'han analitzat el contingut i la finalitat de distints documents tipus d'altres països en anglés.  
d) S'han omplit documents professionals relacionats amb el sector.  
e) S'han redactat cartes d'agraïment a proveïdors i clients en anglés.  
f) S'han omplit documents d'incidències i de reclamacions.  
g) S'han rebut i remés correus electrònics i fax en anglés amb les expressions correctes de cortesia, salutació i despedida.  
h) S'han utilitzat les ferramentes informàtiques en la redacció i l'ompliment dels documents.   
4. Redacta documents senzills de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari bàsic d'ús general en la documentació pròpia de l'àmbit laboral.  
b) S'ha elaborat un currículum seguint el model europeu (Europass) o d'altres propis dels països de parla anglesa.   
c) S'han identificat borses d'ocupació en anglés accessibles per mitjans tradicionals i utilitzant les noves tecnologies.  
d) S'ha redactat la carta de presentació per a una oferta d'ocupació.  
e) S'han descrit les habilitats personals més adequades a la sol·licitud d'una oferta d'ocupació.  
f) S'ha inserit un currículum en una borsa d'ocupació en anglés.  
g) S'han redactat cartes de citació, rebuig i selecció per a un procés de selecció en l'empresa.  
h) S'ha desenrotllat una actitud de respecte envers les distintes formes d'estructurar l'entorn laboral.  
i) S'ha valorat la llengua anglesa com a mitjà de relació i d'enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i d'empresa, utilitzant les ferramentes de suport més adequades.  
Criteris d'avaluació:  
a) S'ha interpretat informació bàsica sobre l'empresa, el producte i el servici.  
b) S'han interpretat estadístiques i gràfics en anglés sobre l'àmbit professional.  
c) S'han aplicat els coneixements de la llengua anglesa a les noves tecnologies de la comunicació i de la informació.  
d) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
Continguts  
Missatges orals senzills en anglés en situacions pròpies del sector:  
- Recursos, estructures lingüístiques i lèxic bàsic sobre: presentació de persones, salutacions i despedides, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
- Estils comunicatius formals i informals: la recepció i relació amb el client.  
Conversació bàsica en llengua anglesa en l'àmbit de l'atenció al client:  
- Recursos, estructures lingüístiques i lèxic bàsic relacionats amb la contractació, l'atenció al client, les queixes i les reclamacions: documents bàsics. Formulació de disculpes en situacions delicades.  
- Planificació d'agendes: concert, ajornament i anul·lació de cites.  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o d'altres.  
- Recursos, estructures lingüístiques i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en anglés:  
- Recursos, estructures lingüístiques i lèxic bàsic relacionats amb l'àmbit laboral: currículum en distints models. Borses d'ocupació. Ofertes d'ocupació. Cartes de presentació.  
- La selecció i contractació del personal: contractes de treball. Cartes de citació, admissió i rebuig en processos de selecció.  
- L'organització de l'empresa: llocs de treball i funcions.  
Interpretació de textos amb ferramentes bàsiques de suport (TIC):  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i els objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades i reunions. Organització de les tasques diàries.  
- Consulta de pàgines web amb continguts econòmics en anglés amb informació rellevant per a l'empresa.  
Orientacions pedagògiques  
Este mòdul conté la formació necessària per a l'exercici d'activitats relacionades amb les funcions d'atenció al client, informació i assessorament i compliment de processos i protocols de qualitat, tot això en anglés, incloent-hi aspectes com ara:  
- L'ús i l'aplicació de les diverses tècniques de comunicació per a informar i assessorar el client durant els processos de servici.  
- El desenrotllament i la formalització de processos i protocols de qualitat associats a les activitats del servici.  
Les activitats professionals associades a estes funcions s'apliquen fonamentalment en els processos propis del nivell de qualificació.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança-aprenentatge que permeten assolir els objectius del mòdul, versaran sobre:  
- La descripció, l'anàlisi i l'aplicació dels processos de comunicació, i les tècniques d'imatge personal utilitzant l'anglés.  
- Els processos de qualitat en l'empresa, la seua avaluació i la identificació i formalització de documents associats a la prestació de servicis en anglés.  
- La identificació, l'anàlisi i els procediments d'actuació davant de queixes o reclamacions dels clients en anglés.


Còpia Permalink ELI